Document ID: 32007D0325

ODLOČBA KOMISIJE
z dne 27. aprila 2007
o potrditvi obračunov plačilnih agencij Češke, Estonije, Cipra, Latvije, Litve, Madžarske, Malte, Poljske, Slovenije in Slovaške v zvezi z izdatki za ukrepe za razvoj podeželja, financiranimi iz Jamstvenega oddelka Evropskega kmetijskega usmerjevalnega in jamstvenega sklada (EKUJS) za proračunsko leto 2006
(notificirano pod dokumentarno številko C(2007) 1893)
(Besedila v angleškem, češkem, estonskem, grškem, latvijskem, litovskem, madžarskem, poljskem, slovaškem in slovenskem jeziku so edina verodostojna)
(2007/325/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(3) Uredbe,
po posvetovanju z Odborom Sklada,
ob upoštevanju naslednjega:
(1)
Potrditev obračunov plačilnih služb iz člena 4(1) Uredbe (ES) št. 1258/1999 je treba opraviti na podlagi letnih obračunov v zvezi z izdatki na področju ukrepov za razvoj podeželja, ki jih skupaj z zahtevanimi podatki predložijo Češka, Estonija, Ciper, Latvija, Litva, Madžarska, Malta, Poljska, Slovenija in Slovaška. Potrditev zajema celovitost, točnost in verodostojnost predloženih obračunov glede na poročila, ki jih sestavijo certifikacijski organi.
(2)
Roki, ki so bili odobreni Češki, Estoniji, Cipru, Latviji, Litvi, Madžarski, Malti, Poljski, Sloveniji in Slovaški za predložitev dokumentov iz člena 6(1)(b) Uredbe (ES) št. 1258/1999 in člena 4(1) Uredbe Komisije (ES) št. 1663/95 z dne 7. julija 1995 o določitvi podrobnih pravil za uporabo Uredbe Sveta (EGS) št. 729/70 v zvezi s postopkom za potrditev obračuna Jamstvenega oddelka EKUJS (2) Komisiji, so potekli.
(3)
Komisija je preverila predložene podatke in pred 31. marcem 2007 Češki, Estoniji, Cipru, Latviji, Litvi, Madžarski, Malti, Poljski, Sloveniji in Slovaški sporočila rezultate preverjanj skupaj s potrebnimi spremembami.
(4)
Za izdatke za razvoj podeželja, zajete v členu 7(2) Uredbe Komisije (ES) št. 27/2004 z dne 5. januarja 2004 o prehodnih podrobnih pravilih za uporabo Uredbe Sveta (ES) št. 1257/1999 glede financiranja Jamstvenega oddelka EKUJS ukrepov za razvoj podeželja na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem (3), je treba rezultat odločbe o potrditvi obračunov odšteti ali prišteti naknadnim plačilom, ki jih izvede Komisija.
(5)
Glede na opravljena preverjanja letni obračuni in spremni dokumenti Komisiji omogočajo, da za nekatere plačilne agencije ugotovi celovitost, točnost in verodostojnost predloženih obračunov. Podrobnosti o teh zneskih so bile navedene v zbirnem poročilu, ki je bilo predloženo Odboru Sklada skupaj s to odločbo.
(6)
Opravljena preverjanja so pokazala, da zahtevajo podatki, ki so jih predložile nekatere plačilne agencije, dodatne preiskave, zaradi česar se njihovi obračuni v tej odločbi ne morejo potrditi.
(7)
Za izdatke za razvoj podeželja, zajete v Uredbi (ES) št. 27/2004, je treba zneske za izterjavo ali plačilo v skladu z odločbo o potrditvi obračunov odšteti ali prišteti naknadnim plačilom.
(8)
V skladu z drugim pododstavkom člena 7(3) Uredbe (ES) št. 1258/1999 in členom 7(1) Uredbe (ES) št. 1663/95 ta odločba ne posega v poznejše odločitve Komisije, s katerimi se iz financiranja Skupnosti izločijo izdatki, ki niso bili izvedeni v skladu s pravili Skupnosti -
SPREJELA NASLEDNJO ODLOČBO:
Člen 1
Brez poseganja v člen 2 so v Prilogi I in Prilogi II opredeljeni zneski na področju ukrepov za razvoj podeželja na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem, ki se v skladu s to odločbo izterjajo od vsake države članice ali plačajo vsaki državi članici.
Člen 2
Za proračunsko leto 2006 se obračuni plačilnih agencij držav članic na področju ukrepov za razvoj podeželja, ki se uporabljajo na Češkem, v Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem, opredeljeni v Prilogi III, izključijo iz te odločbe in bodo predmet prihodnje odločbe o potrditvi.
Člen 3
Ta odločba je naslovljena na Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Madžarsko, Republiko Malto, Republiko Poljsko, Republiko Slovenijo in Slovaško republiko.
V Bruslju, 27. aprila 2007

Labels: 4
18
15
19